Sacrosancto et exorabili loco Cluniensi, in honore beatorum apostolorum Petri et Pauli dicato, ego, in Dei nomine, Teza, pro redemptione animæ meæ, dono ad jam dictum locum aliquid de rebus meis: hoc est silvam unam que conjacet in agro Citiaco; et terminat a mane de ipsa hereditate, per medios montes et per medium crest, et per castellum medium Tedrici, a medio die terra francorum, a sero et a certio terra Sancti Petri. Hanc autem donationem fatio semper de presenti pro anima mea et patris mei, ut omni tempore monachi Clunienses teneant, sine ullo contradicente. S. Teze, qui fieri et firmare rogavit. S. Ailaldi. S. Vuillelmi. S. Olgaudi. S. Ebrardi. S. Raimberti. Actum Citiaco publice, regnante Rodberto anno VII.